Volodymyr Sabodan

Volodymyr (ukrainsk Володимир, borgerlig navn Viktor Markijanovytsj Sabodan [Віктор Маркіянович Сабодан]; russisk Vladimir [Владимир]; født 23. november 1935 i Markivtsi i Ukraina, død 5. juli 2014 i Kiev) var frem til sin død overhodet for Moskva-patriarkatets ukrainsk-ortodokse kirke med tittelen metropolitt av Kiev og hele Ukraina.

Volodymyr ble viet til prest i 1962, til epark (biskop) i 1966, opphøyd til erkeepark i 1973 og til metropolitt i 1982. Etter at den russisk-ortodokse kirke hadde avsatt den tidligere metropolitten av Kiev, Filaret, valgte et russisk-ortodokst kirkemøte i Kharkiv i 1992 Volodymyr til Filarets etterfølger. Siden Filaret fremdeles hadde støtte hos mange ukrainske biskoper, har kirka deretter vært delt mellom Volodymyrs tilhengere (som utgjør den eneste kirka i Ukraina som er i kommunion med de andre ortodokse kirkene) og Kiev-patriarkatets ukrainsk-ortodokse kirke (som ledes av Filaret).

Han døde den 5. juli 2014 i en alder av 78 år.

Referanser 

Ukrainske ortodokse biskoper
Russiske ortodokse biskoper
Personer fra tidligere Letytsjiv rajon
Personer fra Khmelnytskyj rajon i Khmelnytskyj oblast